সবজেয়ে বিষ্ময়ের বিষয় হলো আমেরিকার কোন নির্বাচনের ইতিহাসে ফলাফল মেনে না নেয়ার ঘটনা কোনদিন না ঘটলেও ডোনাল্ড ট্রাম্প প্রেসিডেন্ট নির্বাচিত হওয়ার কয়েক ঘণ্টার মধ্যে আমেরিকার বেশ কয়েকটি শহরে বিক্ষোভ শুরু হয়েছে। হাজার হাজার বিক্ষোভকারী এসব শহরের রাস্তায় অবস্থান নিয়েছেন। অনেক শহরের বাসিন্দাই তাদের ক্ষুদ্ধ মনোভাব প্রদর্শন করেছেন। কয়েক হাজার মানুষ নিউইয়র্কে ট্রাম্প টাওয়ারের সামনে অবস্থান নিয়ে অভিবাসন, সমকামী অধিকার বিষয়ে ডোনাল্ড ট্রাম্পের নীতির বিরোধিতা করছেন। এ সময় পুলিশ সেখানে কড়া অবস্থান নেয়। পোর্টল্যান্ড, ওরেগনের মতো কয়েকটি শহরে বিক্ষোভকারীরা আমেরিকার পতাকা পুড়িয়েছে। এ সময় তারা একটি আন্তঃরাজ্য মহাসড়ক অবরোধ করে রাখে। বুধবার ফলাফল নিশ্চিত হওয়ার কিছু পরেই ক্যালিফোর্নিয়ার বার্কলে আর অকল্যান্ড শহরে বিক্ষোভ শুরু হয়। এ সময় বিক্ষোভকারীরা ডোনাল্ড ট্রাম্পকে উদ্দেশ্য করে শ্লোগান দেন, ‘আমার প্রেসিডেন্ট নয়”। পশ্চিম উপকূলের আরো কয়েকটি শহর আর শিকাগোতে ছোট আকারের বিক্ষোভ হয়েছে। এসব বিক্ষোভে অংশ নেয়াদের বেশিরভাগই ছিলেন শিক্ষার্থী আর তরুণ ভোটাররা। সূত্র : বিবিসি বাংলা ।